Takiyuddin Hassan

Datuk Seri Haji Takiyuddin bin Hassan atau Dato' Taki ialah ahli politik Malaysia berbangsa Melayu dari Parti Islam Se-Malaysia yang juga merupakan Ahli Parlimen Kota Bharu, Kelantan bertanding di atas tiket PAS. Di peringkat parti, beliau merupakan Setiausaha Agung PAS dan Ketua Whip Ahli Parlimen PAS. Beliau juga adalah Ahli Jawatankuasa Eksekutif Persekutuan Bola Sepak Malaysia (FAM). Dalam Kabinet Malaysia 2020, beliau dilantik sebagai Menteri di Jabatan Perdana Menteri Malaysia (Parlimen dan Undang-undang). Beliau menjawat jawatan sebagai Menteri Tenaga dan Sumber Asli berkuat kuasa 30 Ogos 2021 sehingga 10 Oktober 2022.

Latar belakang

Beliau dilahirkan di Sik, Kedah. Merupakan anak saudara kepada bekas Menteri di Jabatan Perdana Menteri, Tan Sri Dr. Abdul Hamid Othman.

Pendidikan

Beliau merupakan alumni Kolej Islam Sultan Alam Shah dan merupakan lulusan bidang undang-undang dari Universiti Malaya.

Politik
Beliau menjadi ADUN Bunut Payong semenjak pilihan raya umum 1998 lagi. Pada 24 November 2009, beliau dilantik sebagai Penolong Setiausaha Agung PAS. Beliau akan membantu Setiausaha Agung Datuk Mustafa Ali dalam hal-hal berkaitan pendaftaran ahli baru PAS, pendaftaran pertubuhan berkaitan PAS dan hal ehwal pakatan rakyat.

Keputusan pilihan raya 

Takiyuddin walaupun anak kelahiran negeri Kedah, beliau telah bertanding di kerusi Dewan Undangan Negeri Kelantan dan juga kerusi Parlimen juga di negeri Kelantan.

Sepanjang bertanding dan telah memenangi kesemua kerusi yang beliau telah menjadi calonnya.

Lain-lain
Pada peringkat nasional, beliau pernah dilantik sebagai Ahli Jawatankuasa Eksekutif FAM bagi sesi 2014-2018.

Anugerah
  Kelantan
  Darjah Seri Paduka Jiwa Mahkota Kelantan Yang Amat Mulia (SJMK) - Dato'  (2018)
  Darjah Dato' Paduka Jiwa Mahkota Kelantan Yang Amat Mulia (DJMK) - Dato'  (2007)
  Wilayah Persekutuan
   Seri Mahkota Wilayah (SMW) - Datuk Seri  (2021)

Rujukan

Pautan luar
 
 
 

Kelahiran 1961
Anggota Parti Islam Se-Malaysia
Muslim Malaysia
Menteri di Jabatan Perdana Menteri Malaysia (Undang-undang)
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Alumni Universiti Malaya
Menteri Tenaga dan Sumber Asli Malaysia
Anggota Kabinet Muhyiddin Yassin pertama
Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama
Ahli politik Malaysia berketurunan Melayu
Penerima Darjah Seri Paduka Jiwa Mahkota Kelantan
Ahli Dewan Rakyat, Parlimen Malaysia ke-15